**Indledning**

En begrebsmodel er en konceptuel model over et fagområde med forretningsbegreber, som er indeholdt i fagområdet, og deres indbyrdes relationer.

Definition af begreb - Gyldendal, Den store Danske: **begreb**, i betydningen almenbegreb, den abstrakte egenskab eller relation, der kendetegner og afgrænser en klasse af ting. Et **begreb** er således det fællestræk, på hvis baggrund man er i stand til at forstå eller anvende sprogets generelle **begreber** såsom "rød", "menneske", "retfærdig" osv. (28. aug. 2016)

RKKP's begrebsmodel skal give et overblik over de centrale begreber i de kliniske kvalitetsdatabaser og sammenhængene mellem dem med henblik på at skabe enighed om betydningen af de overordnede begreber, som anvendes i RKKP. Hvert begreb navngives (term) og defineres entydigt.

Begrebsmodellen findes pt. i en dansk version – dog med engelsk oversættelse af begrebets navn. Begrebsmodellen er underlagt versions- og ændringsstyring i henhold til en governance procedure.

Det er version 2.0 af begrebsmodellen, som er offentliggjort her. Henvendelser vedrørende modellen kan sendes til [rkkp@rkkp.dk](mailto:rkkp@rkkp.dk).